section_heading: Nedostatci
paragraph_text: Dok je AK-74M počeo upotrebljavati sklopivi kundak (usadnik), pri AN-94 su napravljene nešto bolje dizajnerske promjene AK-74M imao je sklopivi usadnik na lijevoj strani, no nije ga se moglo sklopiti u potpunosti. Razlog tome bio je ruski način ugradnje optike na oružje na gornjoj lijevoj strani, tako da je optika onemogućavala potpuno sklapanje usadnika. Taj problem je uzeo u obzir dizajnerski sastav Gennadija Nikonova, tako da je pri AN-94 usadnik sklopiv pri desnoj strani. Time je vojnicima bilo ugodnije nositi pušku na leđima bez obzira je li optika montirana na nju ili ne. S druge strane, kada je sklopljen (na desnoj strani), usadnik blokira pristup okidaču, stvarajući time nemogućnost uporabe oružja pri sklopljenom usadniku (kundaku). Jedina alternativa tome je korištenje lijeve ruke za pucanje. AN-94 je dizajniran kao automatska puška srednjeg dometa te nije pogodna kao oružje za blisku borbu. Prema izvješćima o troškovima proizvodnje o AN-94 proizlazi da je ta puška šest puta skuplja od AK-74M. Razlog tome je relativno dosta složen i kompleksan mehanizam AN-94 koji je dosta zahtjevan za održavanje u odnosu na jednostavan, efikasan i robustan AK-74M. Također, AN-94 pati od loše ergonomije (problem pri sklopljenom usadniku prilikom paljbe). Vrlo vjerojatnima čine se pretpostavke da je ruska vojska odustala od masovne upotrebe AN-94 zbog prevelike cijene u odnosu na prednosti koje puška ima. Drugi razlog je ograničeni ruski obrambeni proračun.